До Кин Стоянов,

Главен редактор на програма „Христо Ботев“

БНР

**Уважаеми г-н Стоянов,**

За втори път си позволявам да изложа пред Вас позиция във връзка с подготвяно издание на предаването “Законът и Темида“ на програма “Христо Ботев“, посветено на „казус“, свързан с авторството на материали на журналистката Оля Ал-Ахмед в медия „Стандарт“. Бих искала да предоставя на Вашето внимание информация за предприетите от нашата страна действия за решаване на проблема.

За съжаление, въпреки че се свързахме с Оля Ал-Ахмед и я помолихме да ни предостави списък със свои материали, за да обозначим авторството й, това не се случи. В знак на нашата добронамереност и желание Оля Ал-Ахмед да не бъде по никакъв начин ощетена, успяхме да издирим в базата данни нейни материали и да посочим в тях авторството й. При търсене в интернет те излизат с автор Оля Ал-Ахмед.

Ето конкретни линкове за това:

**50 нюанса сиво с Борис Немцов** - <https://www.standartnews.com/sport-bg_futbol/50-nyuansa-sivo-s-boris-nemcov-275370.html>

**По стъпките на Мирликийския Чудотворец** - <https://www.standartnews.com/lifestyle-lyubopitno/po-stapkite-na-mirlikiyskiya-chudotvorec-346130.html>

**Проклятие пази пирамидите на Нубия** - <https://www.standartnews.com/svyat/proklyatie-pazi-piramidite-na-nubiya-353679.html>

**Судан - страната на добрите хора** - <https://www.standartnews.com/svyat/sudan-stranata-na-dobrite-hora-353591.html>

**Кораб стана храм за жени поклонници** - <https://www.standartnews.com/turizam/korab-stana-hram-za-zheni-poklonnici-336269.html>

**Берберите живеят 120 г., жените им раждат до 65** - <https://www.standartnews.com/turizam/berberite-zhiveyat-120-g-zhenite-im-razhdat-do-65-312392.html>

**Олег Газманов: Исках да стана световен шампион** - <https://www.standartnews.com/balgariya-obshtestvo/oleg-gazmanov-iskah-da-stana-svetoven-shampion-277000.html>

**Страната на щастливите хора** - <https://www.standartnews.com/svyat/stranata-na-shtastlivite-hora-268126.html>

**Уважаеми г-н Стоянов,**

В предишната си позиция до Вас Ви уведомих, че на 10 октомври 2023 г. „Стандарт“ ребрандира сайта си. Това бе наложително, тъй като старата версия бе технологично и морално остаряла, технически неизправна и пълна с бъгове.

Поради техническата неизправност на старата версия на агенция „Стандарт“ не всички материали могат да се прехвърлят в новия сайт с правилните им снимки и автори. Проблем, който постепенно се изчиства със съдействието и на самите автори.

Най-вероятно Оля Ал-Ахмед има и други авторски статии, които не излизат коректно подписани в онлайн пространството. Но, ако тя предостави списък с материалите си, името й ще бъде надлежно отразено.

**Уважаеми г-н Стоянов,**

Както се вижда, от наша страна има и добра воля, и желание, този технически въпрос да бъде решен.

С увереност, че позициите ни по този случай ще бъдат коректно и точно предадени,

Оставам с уважение,

**Екатерина Николова, заместник главен редактор на медия „Стандарт“**